बता दें कि महंगे इलाज, बढ़ती इनकम और जागरूकता की वजह से हेल्थ इंश्योरेंस सेक्टर में सालाना 26 फीसदी की दर से बढ़ोतरी हो रही है। ऐसे में इस सेक्टर की कई बड़ी कंपनियां अब हेल्थकेयर प्रोवाइडर्स, डायग्नोस्टिक लैब, फिटनेस गैजेट और वियरेबल डिवाइस बनाने वाली कंपनियों के अलावा ऑनलाइन हेल्थकेयर प्लेटफॉर्म से भी डेटा शेयरिंग पर अपना ध्‍यान केंद्रित कर रही हैं। भविष्‍य में ये कंपनियां फूड डिलिवरी एप्स से भी डेटा ले सकती हैं। इनसे उन्हें आपकी कम्प्लीट हेल्थ प्रोफाइल बनाने में मदद मिलेगी।